ملحوظة المحرر: هل بتهتم بالبيئة؟ هل حبيت في يوم تساعد في حمايتها؟ طيب كمل قراية، لأن الشهر ده هنسمع من مراهقين من برة عن اللي بيعملوه عشان يساعدوا البيئة.
مش فاكر امتى بدأت اجمع الزبالة. بس كان لما زهقت من شوفة الزبالة جنب بيتي وفهمت إن محدش هيشيلها غيري.
انا ساكن جنب غابة في Ohio في امريكا. ممكن اوصلها في تلات دقايق مشي!
كنت بحب اروح هناك العب مع كلبي. بس في يوم لقيت زبالة كتير اوي هناك وده خلاني مضايق جداً. قررت لازم انضف الغابة. كنت عايز ارجع احس بالسعادة لما اروح هناك تاني.
رحت اول مرة انضف الغابة في نفس اليوم بعد الضهر. خدت معايا كيس زبالة اسود كبير. بعد عشر دقايق من ما بدأت اجمع الزبالة، الكيس اتملى! كان فيه علب، ازايز، ازاز مكسور وجرايد.
من بعد اول مرة من تلات سنين. بروح الغابة اربع مرات في السنة اجمع الزبالة. غالباً بقعد هناك تلات ساعات. بحس بسعادة كبيرة اني بعمل حاجة للبيئة.
بعد كل مرة، بتفرج على كل الزبالة اللي لقيتها. لو في حاجة ممكن يتعاد تدويرها، بحتفظ بيها. مش قادر افهم ليه الناس بترمي زبالة. بس هفضل اجمعها لحد ما يبطلوا يرموها.
عارف اني بعمل حاجة صغيرة عشان اساعد الأرض، بس برضه شايف انها مهمة.
ليه الكاتب بدأ يجمع الزبالة؟
عشان يساعد الأرض عشان يكسب فلوس عشان يساعد ناس تانية عشان ينضف الغابة